 Άρθρον μόνον.-1.Κυρούται, και έχει πλήρη Νόμου ισχύν η υπ' αριθ. 108 Διεθνής Σύμβασις "περί εγγράφων ταυτότητος των ναυτικών" η υπογραφείσα την 13ην Μαΐου 1958 εν Γενεύη κατά την τεσσαρακοστήν πρώτην σύνοδον της Γενικής Συνδιασκέψεως της Διεθνούς Οργανώσεως Εργασίας. Το κείμενον της ως άνω Συμβάσεως παρατίθεται εις την Ελληνικήν και Αγγλικήν εν τέλει του παρόντος. 2.Αι περί προσωρινής ή οριστικής στερήσεως του δικαιώματος ασκήσεως του ναυτικού επαγγέλματος ισχύουσαι εκάστοτε διατάξεις της Ελληνικής νομοθεσίας δεν θίγονται εκ των διατάξεων της κυρουμένης Συμβάσεως. 3.Δι' αποφάσεως του Υπουργού της Εμπορικής Ναυτιλίας καθορισθήσεται πάσα λεπτομέρεια αναγκαία δια τη εφαρμογήν του παρόντος Νόμου και της Κυρουμένης συμβάσεως. Η ισχύς του παρόντος άρχεται από της δημοσιεύεσώς του εις τη Εφημερίδα της Κυβερνήσεως. ΔΙΕΘΝΗΣ ΣΥΜΒΑΣΙΣ ΕΡΓ ΑΣΙΑΣ Σύμβασις 108 Σύμβασις περί εθνικών εγγράφων  ταυτότητος ναυτικών Η Γενική Διάσκεψις του Διεθνούς Οργανισμού Εργασίας συγκληθείσα εν Γενεύη υπό του Διοικητικού Συμβουλίου του Διεθνούς Γραφείου Εργασίας και συνελθούσα κατά την τεσσαρακοστήν πρώτην σύνοδόν της την 29 Απρ. 1958, αποφασίσασα την υιοθέτησιν των υποβληθεισών προτάσεων περί της επ' αμοιβαιότητι ή διεθνούς αναγνωρίσεως των εθνικών εγγράφων ταυτότητος ναυτικών περιλαμβανομένου ως εβδόμου θέματος εις την ημερησίαν διάταξιν, αποφασίσασα ότι αι προτάσεις αύται δέον να περιβληθούν τον τύπον Διεθνούς Συμβάσεως υιοθετεί σήμερον την δεκάτην τρίτην Μαΐου του έτους χίλια εννεακόσια πεντήκοντα οκτώ, την ακόλουθον σύμβασιν, υπό τον τίτλον Σύμβασις εγγράφων ταυτότητος Ναυτικών, 1958. 